Les i els escolars d'Alaquàs participen en el tradicional Festival de Nadalenques
19/12/2002 13:47:00

# Les i els escolars d'Alaquàs participen en el tradicional Festival de Nadalenques

*   19/12/2002 13:47:00
*   [Imprimir](#)
*   Compartir
*    https://www.alaquas.org/documento.asp?id\_do=8321

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8321%2F0&title=Ajuntament%20d%27Alaqu%C3%A0s.%20Premsa.Les%20i%20els%20escolars%20d%27Alaqu%C3%A0s%20participen%20en%20el%20tradicional%20Festival%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8321/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8321/8321_Form_4.jpg)](https://www.alaquas.org/ficheros/documentos/2002/2/8321/8321_Form_10.jpg "<a href='https://www.alaquas.org/ficheros/documentos/2002/2/8321/8321_Form_10.jpg' target=_blank><i class='fa fa-external-link' aria-hidden='true'></i>.Les i els escolars d'Alaquàs participen en el tradicional Festival de Nadalenques</a>")

Més de 500 veïnes i veïns d'Alaquàs van assistir a aquest festival

Un any més, en arribar els Nadals es celebra en Alaquàs el tradicional Festival Escolar de Nadalenques en el qual participen xiquetes i xiquets d'alguns centres educatius de la ciutat. Aquest festival, que organitza l'Ajuntament d'Alaquàs, es va celebrar el passat dimecres dia 18 de desembre a les 16:30 hores en la Parròquia de la Santa Creu.

Al festival, que va congregar a més de 500 veïnes i veïns de la ciutat, també van assistir l'Alcalde d'Alaquàs, Jorge Alarte, la Regidora d'Educació i Cultura, Elvira García, així com les directores i directors dels centres educatius participants.

El festival es va iniciar amb l'actuació del cor del C.P. Sanchis Almiñano, que sota la direcció de Francesc Mengual, va interpretar les nadales "Ajonetes" i "Sant Josep i la Mare de Déu". A continuació, va intervindre el cor del C.P. Vila d'Alaquàs, que va cantar "Les dotze van tocant" i "Fum, Fum, Fum", dirigit per Isabel Marí Ferrer. El Col·legi Mare de Déu de l'Olivar I, dirigit per Empar Llácer, va representar "Pastores venid" i "La Marxa dels Reis". Finalment van participar el cor del C.P. González Gallarza, dirigit per Francisco Real, que va executar "Lluvia Blanca" i "Ding, Dong para celebrar" i el cor del C.P. Bonavista, que sota la direcció de Lluís Ramírez i Gabriel Galindo, va tocar "Serra que serra" i "El desembre congelat".

El Festival Escolar de Nadalenques d'Alaquàs es va tancar amb la interpretació d'una nadala, que van interpretar tots els cors del col·legis i que va estar dirigida per Teodor Aparicio, Director de la UMA (Unió Musical d'Alaquàs). En finalitzar, l'Alcalde d'Alaquàs, Jorge Alarte i la Regidora d'Educació i Cultura, Elvira García, van lliurar uns obsequis a les directores i directors del centres educatius.